Alėcka
Alė́cka (vok. Oletzko, 1560–1928 m. Marggrabowa, 1928–1945 m. Treuburg, nuo 1945 m. lenk. Olecko) – miestas Varmijos Mozūruose (šiaurės rytų Lenkija), netoli Suvalkų ir Luko, prie Legos upės ir prie Didžiojo Alėckos ežero. 16,022 tūkst. gyventojų (2008). Yra bažnyčia, geležinkelio stotis, licėjus. Veikia nedidelės maisto, siuvimo pramonės, statybinių medžiagų gamybos, žaislų gamybos, medžio ir metalo apdirbimo įmonės. Turizmas, vandens sportas.